В рамките на 14 дни горски служители констатираха общо 42 нарушения 
Общо 42 нарушения са установили служители на Северноцентралното държавно предприятие – Габрово и на териториалните му поделения, при регулярните си проверки през периода от 24 април до 7 май. Инспектирани са били горски територии, обекти за добив на дървесина, превозни средства, ловци и други физически лица. За установените нередности са били съставени 17 констативни протокола, както и 25 акта по Закона за горите, които са придвижени по надлежния ред за издаване на наказателни постановления на извършителите. 
[bookmark: _GoBack]Установени са общо 76,49 пл. куб. м. незаконно отсечена дървесина. Задържани са били 3 конски каруци и два бензиномоторни триона.
Дейността по контрол и опазване на горските територии в обхвата на СЦДП през периода е както следва:
· ТП ДГС „Болярка“ – извършени 62 проверки, съставени 8 констативни протокола за нарушения, установени 47 пл. куб. м. дървесина от незаконна сеч 
· ТП ДГС Горна Оряховица - извършени 21 проверки в обекти за добив на дървесина, съставени са три КП, съгласно които няма констатирани нарушения;
· ТП ДГС Сеслав - извършени общо 25 проверки в обекти за добив на дървесина, превозни средства и други физически лица, при които в края на април са съставени четири АУАН, задържани са една каруца, един бензиномоторен трион и 1 пл.куб.м. дървесина;
· ТП ДГС Разград – извършени са 11 проверки, при които са съставени два констативни протокола и два АУАН;
· ТП ДГС Севлиево - извършени са проверки, при които са съставени един КП и един  АУАН по ЗГ, при който е задържан един бензиномоторен трион.
· ТП ДГС Силистра - извършени 36 проверки в обекти за добив на дървесина, превозни средства и ловци, при които са съставени един КП и един  АУАН по ЗГ;
· ТП ДЛС Каракуз - извършени 3 проверки в обекти за добив на дървесина, превозни средства и други физически лица, при които са съставени три  АУАН по ЗГ, при които са задържани 2 конски каруци.
· ТП ДГС Габрово – извършени са проверки, при които са констатирани две нарушения, за които са съставени два броя КП в държавна горска територия като количеството на незаконно отсечената дървесина е 17,49 пл.куб.м.; 
· ТП ДЛС Дунав Русе - извършени 29 проверки в обекти за добив на дървесина, превозни средства и други физически лица, при които няма констатирани нарушения;









